MEGA โบรกฯชู 4 ปัจจัยบวกหนุนเด่น แนะซื้อเป้า 35.5 บ.อัพไซด์20%
MEGA โบรกฯชู 4 ปัจจัยบวกหนุนเด่น แนะซื้อเป้า 35.5 บ.อัพไซด์20%
20 มิ.ย. 2560

บล.บัวหลวง ระบุในบทวิเคราะห์วันนี้(20มิ.ย.) ว่า บริษัท เมก้า ไลฟ์ไซแอ็นซ์ จำกัด (มหาชน) หรือ MEGA แนะนำซื้อราคาเป้าหมายปี 2560 อยู่ที่ 35.50 บาท ชอบ 1) รูปแบบการขยายธุรกิจที่ครบวงจร 2)ยอดขายของ Mega Wecare ในอาเซียนที่มีโอกาสเติบโตอย่างมากโดยสามปีที่ผ่านมาเติบโตเฉลี่ย 8.3% ต่อปี คาดว่าสามปีต่อจากนี้ยอดขายในอาเซียนจะโตเฉลี่ย 10.5% ต่อปี, 3) ธุรกิจกระจายสินค้าในเมียนมาร์มีโอกาสเติบโตสูง เมียนมาร์สร้างรายได้เป็นอันดับหนึ่งในธุรกิจ Maxxcare ซึ่งเป็นธุรกิจกระจายสินค้าอุปโภคบริโภคและยา
ทั้งนี้ตลอดระยะเวลาสามปีที่ผ่านมารายได้มีอัตราการเติบโตเฉลี่ยสะสม (CAGR) 11% ต่อปี โดยในช่วง 3 ปีจากนี้เราคาดว่าการเติบโตยังคงเป็นไปอย่างต่อเนื่อง ด้วยอัตราเติบโตเฉลี่ยสะสม (CAGR) 14% ต่อปี 4) สุขภาพทางการเงินของบริษัทที่แข็งแรง โดยบริษัทมีสถานะเป็นเงินสดสุทธิราว 550 ล้านบาทในปี 2559 และคาดว่าจะเพิ่มขึ้นเป็น 850-1,700 ล้านบาท ในปี 2560-2562 ตามลำดับ ปัจจุบัน PER และ PEG ปี 2560 อยู่ที่ 25 เท่าและ 0.9 เท่าตามลำดับโดย ณ ระดับราคาปัจจุบันมีอัพไซด์ถึงราคาเป้าหมาย 20%